**Fișă sectorială**

**G. Comerț cu ridicata și cu amănuntul; repararea autovehiculelor și motocicletelor**

## I. Date statistice centralizate

1. Populația ocupată civilă

-mii persoane-

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Dolj** | 37,4 | 35 | 34 | 33,7 | 34,1 | 35,3 |
| **Gorj** | 13,1 | 13,1 | 12,8 | 13,5 | 14,4 | 15,2 |
| **Mehedinți** | 9,4 | 10 | 9,8 | 10,4 | 11,2 | 11,3 |
| **Olt** | 12,5 | 13 | 13,8 | 14,1 | 14,5 | 15,2 |
| **Vâlcea** | 21,3 | 21,7 | 22,6 | 22,8 | 23,7 | 24,6 |
| **Sud Vest Oltenia** | **93,7** | **92,8** | **93** | **94,5** | **97,9** | **101,6** |
|  | **2013** | **2014** | **2015** | **2016** | **2017** | **2018** |
| **Dolj** | 35,3 | 35,4 | 35,7 | 35,9 | 35,6 | 35,7 |
| **Gorj** | 15,2 | 15,8 | 15,9 | 16,3 | 16,2 | 16,1 |
| **Mehedinți** | 11,3 | 10,5 | 11,4 | 10 | 9,9 | 9,7 |
| **Olt** | 15,2 | 14,9 | 15,3 | 14,3 | 14,5 | 14 |
| **Vâlcea** | 24,6 | 23,9 | 23,8 | 23,3 | 23,3 | 23,3 |
| **Sud Vest Oltenia** | **101,6** | **100,5** | **102,1** | **99,8** | **99,5** | **98,8** |

Sursa: INS- Tempo (FOM103D), 2020

2. Numărul mediu al salariaților

-număr persoane-

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Dolj** | 27612 | 26112 | 25120 | 23265 | 23020 | 23142 |
| **Gorj** | 8350 | 9589 | 7725 | 8196 | 8928 | 9309 |
| **Mehedinți** | 5343 | 5124 | 4299 | 5168 | 5589 | 5586 |
| **Olt** | 7379 | 7324 | 7202 | 7080 | 7607 | 7234 |
| **Vâlcea** | 13531 | 12348 | 11682 | 11927 | 11854 | 11736 |
| **Sud Vest Oltenia** | **62215** | **60497** | **56028** | **55636** | **56998** | **57007** |
|  | **2014** | **2015** | **2016** | **2017** | **2018** | **2019** |
| **Dolj** | 24222 | 23547 | 25733 | 26561 | 26924 | 27142 |
| **Gorj** | 9079 | 9551 | 9667 | 10309 | 10459 | 11009 |
| **Mehedinți** | 4945 | 5018 | 5454 | 5782 | 6003 | 6119 |
| **Olt** | 7453 | 7256 | 7692 | 8079 | 8195 | 9129 |
| **Vâlcea** | 12137 | 12402 | 12967 | 13835 | 14871 | 14158 |
| **Sud Vest Oltenia** | **57836** | **57774** | **61513** | **64566** | **66452** | **67557** |

Sursa: INS- Tempo (FOM104F), 2020

3. Câștigul salarial nominal brut lunar

-lei-

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Dolj** | 1087 | 1174 | 1111 | 1430 | 1308 | 1439 |
| **Gorj** | 965 | 993 | 1210 | 1005 | 1019 | 1087 |
| **Mehedinți** | 1029 | 870 | 991 | 1201 | 1088 | 1129 |
| **Olt** | 971 | 1049 | 999 | 1146 | 1347 | 1157 |
| **Vâlcea** | 1107 | 1021 | 1083 | 1318 | 1389 | 1276 |
| **Sud Vest Oltenia** | **1056** | **1073** | **1095** | **1286** | **1263** | **1282** |
|  | **2014** | **2015** | **2016** | **2017** | **2018** | **2019** |
| **Dolj** | 1465 | 1562 | 1974 | 2135 | 2978 | 3133 |
| **Gorj** | 1223 | 1550 | 1612 | 2038 | 2567 | 2812 |
| **Mehedinți** | 1389 | 1800 | 1719 | 1998 | 2579 | 2802 |
| **Olt** | 1649 | 1455 | 1682 | 2040 | 2850 | 2977 |
| **Vâlcea** | 1278 | 1513 | 1674 | 2011 | 2668 | 3212 |
| **Sud Vest Oltenia** | **1405** | **1557** | **1795** | **2069** | **2792** | **3046** |

Sursa: INS- Tempo (FOM107E), 2020

4. Numărul întreprinderilor active

-număr-

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Dolj** | 7243 | 6710 | 6282 | 5736 | 5956 | 5932 |
| **Gorj** | 2999 | 2779 | 2614 | 2394 | 2455 | 2432 |
| **Mehedinți** | 2021 | 1845 | 1666 | 1418 | 1415 | 1323 |
| **Olt** | 3301 | 3042 | 2882 | 2650 | 2771 | 2782 |
| **Vâlcea** | 3410 | 2981 | 2736 | 2480 | 2475 | 2438 |
| **Sud Vest Oltenia** | **18974** | **17357** | **16180** | **14678** | **15072** | **14907** |
|  | **2013** | **2014** | **2015** | **2016** | **2017** | **2018** |
| **Dolj** | 5932 | 6091 | 5814 | 5716 | 5691 | 5587 |
| **Gorj** | 2432 | 2422 | 2340 | 2363 | 2504 | 2516 |
| **Mehedinți** | 1323 | 1282 | 1194 | 1176 | 1164 | 1137 |
| **Olt** | 2782 | 2796 | 2745 | 2690 | 2725 | 2766 |
| **Vâlcea** | 2438 | 2471 | 2395 | 2374 | 2474 | 2484 |
| **Sud Vest Oltenia** | **14907** | **15062** | **14488** | **14319** | **14558** | **14490** |

Sursa: INS- Tempo (INT101O), 2020

5. Numărul unităților locale active

-număr-

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Dolj** | 7434 | 6930 | 6468 | 5931 | 6182 | 6167 |
| **Gorj** | 3059 | 2847 | 2683 | 2471 | 2531 | 2516 |
| **Mehedinți** | 2086 | 1914 | 1731 | 1487 | 1482 | 1394 |
| **Olt** | 3382 | 3119 | 2956 | 2726 | 2845 | 2863 |
| **Vâlcea** | 3515 | 3117 | 2847 | 2618 | 2613 | 2589 |
| **Sud Vest Oltenia** | **19476** | **17927** | **16685** | **15233** | **15653** | **15529** |
|  | **2013** | **2014** | **2015** | **2016** | **2017** | **2018** |
| **Dolj** | 6167 | 6330 | 6053 | 5957 | 5944 | 5839 |
| **Gorj** | 2516 | 2528 | 2445 | 2473 | 2607 | 2623 |
| **Mehedinți** | 1394 | 1360 | 1279 | 1255 | 1246 | 1220 |
| **Olt** | 2863 | 2883 | 2828 | 2775 | 2820 | 2864 |
| **Vâlcea** | 2589 | 2621 | 2550 | 2536 | 2637 | 2661 |
| **Sud Vest Oltenia** | **15529** | **15722** | **15155** | **14996** | **15254** | **15207** |

Sursa: INS- Tempo (INT101R), 2020

6. Cifra de afaceri a unităților locale active

-milioane lei-

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Dolj** | 9529 | 8102 | 8765 | 8929 | 9944 | 10229 |
| **Gorj** | 2563 | 2251 | 2317 | 2626 | 2606 | 2501 |
| **Mehedinți** | 1747 | 1961 | 1664 | 1794 | 2391 | 1833 |
| **Olt** | 2912 | 2523 | 2442 | 2775 | 3206 | 3055 |
| **Vâlcea** | 3988 | 3147 | 3275 | 3578 | 3688 | 3600 |
| **Sud Vest Oltenia** | **20739** | **17984** | **18463** | **19702** | **21835** | **21218** |
|  | **2013** | **2014** | **2015** | **2016** | **2017** | **2018** |
| **Dolj** | 10229 | 11134 | 11310 | 12701 | 13080 | 14736 |
| **Gorj** | 2501 | 2550 | 3149 | 3324 | 3665 | 3921 |
| **Mehedinți** | 1833 | 1806 | 1958 | 1979 | 2107 | 2564 |
| **Olt** | 3055 | 3483 | 3766 | 4032 | 4275 | 4994 |
| **Vâlcea** | 3600 | 4047 | 4746 | 5282 | 5812 | 6355 |
| **Sud Vest Oltenia** | **21218** | **23018** | **24929** | **27318** | **28938** | **32569** |

Sursa: INS- Tempo (INT104D), 2020

7. Investiții brute în unitățile locale

-milioane lei-

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Dolj** | 703 | 381 | 249 | 406 | 270 | 211 |
| **Gorj** | 142 | 101 | 83 | 112 | 75 | 73 |
| **Mehedinți** | 99 | 68 | 49 | 84 | 79 | 45 |
| **Olt** | 206 | 109 | 71 | 87 | 125 | 86 |
| **Vâlcea** | 264 | 154 | 99 | 138 | 170 | 93 |
| **Sud Vest Oltenia** | **1414** | **813** | **551** | **827** | **719** | **508** |
|  | **2013** | **2014** | **2015** | **2016** | **2017** | **2018** |
| **Dolj** | 211 | 289 | 287 | 331 | 445 | 424 |
| **Gorj** | 73 | 141 | 115 | 76 | 73 | 109 |
| **Mehedinți** | 45 | 40 | 32 | 32 | 36 | 64 |
| **Olt** | 86 | 64 | 97 | 97 | 130 | 146 |
| **Vâlcea** | 93 | 98 | 149 | 129 | 180 | 200 |
| **Sud Vest Oltenia** | **508** | **631** | **680** | **665** | **864** | **943** |

Sursa: INS- Tempo (INT105D), 2020

## II. Interpretarea datelor statistice

### II.1. Analiză comparativă populația ocupată/numărul mediu de salariați/câștigul nominal brut *(indicele performanței - IP)*

***1. Populația ocupată civilă***

Populația ocupată civilă în sectorul comerțului cu ridicata și amănuntul; repararea autovehiculelor și motocicletelor a înregistrat un trend crescător pentru intervalul 2008-2018, în cadrul majorității județelor regiunii, excepție fiind județul Dolj, unde a fost înregistrată o reducere cu peste 5% a indicatorului în anul 2013 comparativ cu valoarea înregistrată în anul 2008 și 4,55% în anul 2018 comparativ cu valoarea din anul 2008. În perioada 2008-2013, cea mai importantă creștere, de peste 21% a fost înregistrată în județul Olt, acesta fiind urmat de județul Mehedinți (o creștere cu aproximativ 20%).

În ceea ce privește evoluția indicatorului la nivel regional, aceasta a fost una pozitivă fiind înregistrate în 2013 cu aproximativ 8 mii mai multe persoane ocupate în sectorul comerțului cu ridicata și amănuntul; repararea autovehiculelor și motocicletelor, față de valoarea aceluiași indicator în anul 2008. Creșterea în anul 2018 raportat la anul 2008, la nivel regional, a fost de 5,44%.

În perioada 2014-2018,cu excepția județelor Dolj (+0,85%) și Gorj (+1,90%) are au înregistrat creșteri de sub 2%, populația ocupată civilă în sectorul comerțului cu ridicata și amănuntul; repararea autovehiculelor și motocicletelor a scăzut.

În cazul județelor Mehedinți și Olt indicatorul a scăzut cu peste 6% (-7,62%, respectiv -6,04% raportat la valorile anului 2014) iar în cazul județului Vâlcea scăderea a fost de 2,5%. Scăderea la nivel regional pentru intervalul 2014-2018 a fost de 1,69%.

La nivel regional valoarea maximă a indicatorului a fost înregistrată în anul 2015 (102,1 mii persoane), iar cea minimă în 2009 (92,1 mii persoane).

Pentru intervalul 2014-2018, evoluția indicatorului la nivel regional a fost descrescătoare, pe fondul scăderilor populatiei ocupate în sectorul comerțului în județele Mehedinți, Olt și Vâlcea. Numărul persoanelor ocupate la nivel regional în domeniul comerț, cu ridicata și amănuntul; repararea autovehiculelor și motocicletelor a scăzut cu 1,69% (-1,7 mii persoane).

Raportat la anul 2008, la nivel regional, indicatorul a crescut cu 5,44% (5,1 mii persoane).

***2. Numărul mediu al salariaților***

În ceea ce privește numărul mediu al salariaților, în intervalul 2008-2018 evoluția indicatorului a fost diferită în județele regiunii Sud Vest Oltenia. Astfel, cea mai semnificativă evoluție pozitivă a înregistrat-o județul Gorj cu o creștere de peste 25%, urmat de județul Mehedinți cu o creștere de aproximativ 12%. Județul Dolj, deși la nivelul acestuia se înregistrează cele mai ridicate valori numerice absolute ale indicatorului în comparație cu restul județelor de la nivelul regiunii Sud Vest Oltenia, este caracterizat de o reducere importantă (-688) a numărului mediu de salariați în domeniul comerțului cu ridicata și amănuntul; repararea autovehiculelor și motocicletelor în perioada 2008-2018 ( pe baza evoluției constant negative a indicatorului îa perioada 2008-2013). În perioada 2008-2018, numărul salariaților în domeniu, în Dolj, a scăzut cu 2,49%.

La nivel regional numărul mediu de salariați în sectorul comerțului cu ridicata și amănuntul; repararea autovehiculelor și motocicletelor a crescut în perioada 2008-2018 cu 6,81% (4237 salariați).

Din perspectiva numărului mediu de salariați concentrați de sectorul comerțului cu ridicata și amănuntul; repararea autovehiculelor și motocicletelor, se obervă că toate județele înregistrează valori pozitive ale indicatorului.

Pentru perioada 2014-2018, cea mai importantă creștere a indicatorului a fost înregistrată de județele Vâlcea (22,53%) și Mehedinți (21,4%). Județele Gorj (+15,20%) și Dolj (+11,16%) au înregistrat creșteri de sub 20% ale indicatorului. În ultimul an, 2019, cu excepția județului Vâlcea, toate județele au înregistrat creștere a numărului mediu al salariaților în sectorul comerțului cu ridicata și amănuntul; repararea autovehiculelor și motocicletelor.

La nivel regional numărul mediu al salariaților în sectorul comerțului, repararea autovehiculelor și motocicletelor, a crescut. Creșterea în intervalul de 2014-2018 a fost de 14,90%, valoarea indicatorului în anul 2018 fiind cu 8616 persoane mai mare decât cea înregistrată în anul 2014. Raportat la valorile anului 2008, numărul mediu al salariaților în sector a crescut cu 6,81%.

În ultimul an, 2019, în regiune, numărul salariaților în sectorul comerțului, repararea autovehiculelor și motocicletelor a crescut cu 1,66%, astfel că, la sfârșitul anului 2019, erau 67557 salariați în acest sector, în regiune.

***3. Câștigul salarial nominal brut lunar***

Câștigul salarial nominal brut lunar pentru angajații din sectorul comerțului cu ridicata și amănuntul; repararea autovehiculelor și motocicletelor, a crescut atât pentru perioada 2014-2018, cât și pentru intervalul 2008-2018 și s-a manifestat la nivelul tuturor județelor ce compun regiunea.

Raportat la valorile anului 2014, cea mai semnificativă creștere a indicatorului poate fi remarcată în județele Gorj, Vâlcea și Dolj, care au înregistrat creșteri ale indicatorului de peste 100%, celelalte județe înregistrând, la râdul lor, creșteri de peste 80%.

La nivel regional, câștigul salarial nominal brut lunar pentru angajații din sectorul comerțului cu ridicata și amănuntul; repararea autovehiculelor și motocicletelor, a crescut cu 98,72% față de valoarea anului 2014 și cu 164,39% față de valoarea anului 2008.

În ultimul an, 2019, indicatorul a crescut în toate județele regiunii, creșterea la nivel regional fiind de 9%.

La sfârșitul anului 2019 cel mai mare salariu în domeniul comerțului cu ridicata și amănuntul; repararea autovehiculelor și motocicletelor era în Vâlce (3212 lei) iar cel mai mic era în Mehedinți (2802 lei).

La nivel regional câștigul salarial nominal brut lunar pentru angajații din sectorul comerțului, repararea autovehiculelor și motocicletelor, a crescut cu 98,72% față de valoarea anului 2014 și cu 164,39% față de valoarea anului 2008. Creșterea indicatorului s-a manifestat în toate județele regiunii.

În ultimul an, 2019, creșterea față de anul precedent a fost de 9%.

***Concluzie:* Valoarea indicelui de performanță =**

-1, dacă evoluția a cel puțin 2 din 3 indicatori este preponderent negativă pe perioada analizată

0, dacă evoluția a cel puțin 1 din 3 indicatori este preponderent negativă pe perioada analizată

+1, dacă evoluția tuturor indicatorilor este preponderent pozitivă sau cel puțin constantă

(variație de +/- 5% în 2018 față de valoarea din 2014) pe perioada analizată

|  |  |
| --- | --- |
|  | **Valoarea indicelui de performanță (IP)** |
| **Dolj** | +1 |
| **Gorj** | +1 |
| **Mehedinți** | 0 |
| **Olt** | 0 |
| **Vâlcea** | +1 |

### II.2. Analiză comparativă numărul întreprinderilor active/numărul unităților locale active/ cifra de afaceri a unităților locale active (indicele vitalității afacerilor - IVA)

***4. Numărul întreprinderilor active***

Numărul întreprinderilor active în sectorul comerțului cu ridicata și amănuntul; repararea autovehiculelor și motocicletelor, s-a redus în maoritatea județelor din Regiunea Sud-Vest Oltenia.

Raportat la perioada 2014-2018, indicatorul a crescut doar în județele Gorj (+ 3,88%) și Vâlcea (+0,53%) și a scăzut în celelalte județe. A scăzut numărul întreprinderilor active în județele Dolj (-8,27%), Mehedinți (-11,31%) și Olt (-1,07%). Raportat la valorile anului 2008, evoluția numărului de întreprinderi active în sectorul comerțului cu ridicata și amănuntul; repararea autovehiculelor și motocicletelor, în perioada 2008-2018, a fost negativă la nivelul tuturor județelor din regiune.

La nivel regional, numărul întreprinderilor care operează în sector a scăzut cu 3,80% comparând valorile din anul 2018 și 2014.

La nivel regional, numărul întreprinderilor care operează în sectorul comerțului, repararea autovehiculelor și motocicletelor, a scăzut în anul 2018, atât raportat la valoarea indicatorului din anul 2014 (-3,80%) cât și raportat la valoarea indicatorului din anul 2008 (-23,63%) .

Scădere raportată la ambele intervale înregistrează județele Dolj, Mehedinți și Olt.

În anul 2018 în sectorul comerțului, repararea autovehiculelor și motocicletelor, în regiune, se înregistrau cu 572 întreprinderi active mai puțin decât în anul 2014 și cu 4484 mai puțin decât în anul 2008.

***5. Numărul unităților locale active***

În intervalul 2014-2018, numărul unităților locale active în sectorul comerțului cu ridicata și amănuntul; repararea autovehiculelor și motocicletelor, cu excepția județelor Gorj (+3,76%) și Vâlcea (+1.53%), a scăzut în toate județele regiunii. Cea mai consistentă scădere s-a înregistrat în județele Mehedinți (-10,29%) și Dolj (-7,76%). Scăderea indicatorului în județul Olt a fost de sub 1%. La nivel regional numărul unităților locale active în sectorul comerțului cu ridicata și amănuntul; repararea autovehiculelor și motocicletelor, a scăzut în perioada 2014-2018, cu 3,28% (-515 unități locale active).

Raportat la valorile anului 2008, numărul unităților locale active în sectorul comerțului cu ridicata și amănuntul; repararea autovehiculelor și motocicletelor, a scăzut în toate județele regiunii.

La nivel regional, numărul unităților locale active în sectorul comerțului, repararea autovehiculelor și motocicletelor a scăzut (-3,28%) în anul 2018 raportat la valoarea indicatorului din anul 2014 și (-21,92%) raportat la valoarea indicatorului din anul 2008.

Scădere raportată la ambele intervale înregistrează județele Mehedinți, Dolj și Olt.

În anul 2018 în sectorul comerțului, repararea autovehiculelor și motocicletelor, în regiune, se înregistrau 15207 unități locale active, cu 515 mai puțin decât în anul 2014 și cu 4269 mai puțin decât în anul 2008.

***6. Cifra de afaceri a unităților locale active***

Deși numărul întreprinderilor și a unităților locale active în sectorul comerțului cu ridicata și amănuntul; repararea autovehiculelor și motocicletelor s-a redus semnfiicativ în perioada 2008-2018, cifra de afaceri a agenților economici care s-au menținut activi a crescut în toate județele regiunii Sud Vest Oltenia. Cea mai importantă creștere a înregistrat-o județul Olt (71,5% raportat la valorile anului 2008).

La nivel regional evoluția cifrei de afaceri este pozitivă, anul 2018 înregistrând o valoare a indicatorului mai mare cu 57,04% față de cea din anul 2008.

Raportat la anul 2014, cifra de afaceri a unităților locale active în sectorul comerțului cu ridicata și amănuntul; repararea autovehiculelor și motocicletelor, la nivel regional, a crescut (+41,49%) pe fondul creșterilor în fiecare dintre județele regiunii. Cea mai pronunțată creștere în intervalul 2014-2018 s-a înregistrat în județul Vâlcea (+57,03%) iar cea mai redusă în județul Dolj (+32,35%).

Din punct de vedere al raportului cifrei de afaceri la numărul de unități locale active, în anul 2014, cel mai bine plasate erau județele Dolj și Vâlcea care, înregistrau o medie de peste 1,5 milioane lei cifră de afaceri la o unitate locală activă. Județul Gorj înregistra cel mai redus raport în acest sens, de doar 1,01 milioane lei cifră de afaceri la o unitate locală activă.

La sfârșitul anului 2018, din punct de vedere al raportului cifrei de afaceri la numărul de unități locale active, cel mai bine este plasate sunt județelel Mehedinți, Dolj și Vâlcea care înregistrează medii de peste 2 milioane lei cifră de afaceri la o unitate locală activă. Județul Gorj înregistrează doar 1,49 milioane lei cifră de afaceri la o unitate locală activă.

La nivel regional, cifra de afaceri în sectorul comerț , repararea autovehiculelor și motocicletelor a crescut cu 41,49% în anul 2018, raportat la valoarea indicatorului din anul 2014 și cu 57,04% raportat la valoarea indicatorului din anul 2008.

Raportat la valorile anilor 2014 și 2008, toate județele au înregistrat valori pozitive ale indicatorului.

La sfârșitul anului 2018, la nivel regional, din punct de vedere al raportului cifrei de afaceri la numărul de unități locale active în sectorul comerț , repararea autovehiculelor și motocicletelor, media era de 2,14 milioane lei cifră de afaceri la o unitate locală activă.

***Concluzie:* Valoarea indicelui vitalității afacerilor =**

-1, dacă evoluția a cel puțin 2 din 3 indicatori este preponderent negativă pe perioada analizată

0, dacă evoluția a cel puțin 1 din 3 indicatori este preponderent negativă pe perioada analizată

+1, dacă evoluția tuturor indicatorilor este preponderent pozitivă sau cel puțin constantă (variație de +/- 5% în 2018 față de valoarea din 2014) pe perioada analizată

|  |  |
| --- | --- |
|  | **Valoarea indicelui de vitalitate a afacerilor (IVA)** |
| **Dolj** | -1 |
| **Gorj** | +1 |
| **Mehedinți** | -1 |
| **Olt** | 1 |
| **Vâlcea** | +1 |

### II.3. Analiză investiții brute/ exporturi /importuri (indicele capacității de dezvoltare - ICD)

***7. Investiții brute în unitățile locale***

Investițiile brute în unitațile locale active în sectorul comerțului cu ridicata și amănuntul; repararea autovehiculelor și motocicletelor s-au redus drastic în perioada 2008-2013, în majoritatea județelor chiar și cu mai mult de 50% (doar județul Gorj a înregistrat o scădere mai mică de 50%, respectiv de 48%). Cea mai importantă evoluție negativă a avut-o județul Dolj, investițiile brute reducându-se în acest caz cu aproximativ 70% în perioada 2008-2013.

La nivel regional, investițiile brute în unitățile locale din sectorul comerțului cu ridicata și amănuntul; repararea autovehiculelor și motocicletelor s-au redus în perioada 2008-2013 cu aproximativ 65%.

Pe fondul acestei evoluții, în 2018 raportat la valorile anului 2008, investițiile brute în unitățile locale active în sectorul comerțului cu ridicata și amănuntul; repararea autovehiculelor și motocicletelor, la nivel regional, au scăzut cu 33,31%, cu scăderi înregistrate de toate județele regiunii. Cea mai pronunțată scădere înregistrată în 2018 față de valorile anului 2008 s-a înregistrat în județele Dolj (-39,69%) și Mehedinți (-35,35%). La sfârșitul anului 2018, toate județele regiunii înregistrau scăderi față de valoarea investițiilor brute de la sfârșitul anului 2008.

Analizând dinamica investițiilor brute la nivel județean, începând cu anul 2014, se remarcă un trend ascendent la nivelul județelor regiunii.

Perioada 2014-2018, a fost caracterizată de creșteri ale indicatorului, cu excepția județului Gorj (-22,7%), în toate județele regiunii. Față de valorile înregistrate în anul 2014, cea mai mare creștere a investițiilor brute în unitățile locale active din sectorul comerțului cu ridicata și amănuntul; repararea autovehiculelor și motocicletelor se înregistra în județul Olt (+123,13%).

La nivel regional, volumul investițiilor brute în unități locale active din sectorul comerțului cu ridicata și amănuntul; repararea autovehiculelor și motocicletelor, a crescut cu 49,45% în intervalul 2014-2018 și a scăzut (-33,31%) în intervalul 2008-2018, ajungând în anul 2018 la o valoare de 943 milioane lei, față de 631 milioane lei în anul 2014 sau 1414 milioane lei în anul 2008.

La nivel regional, investițiile brute în unitățile locale în sectorul comerț , repararea autovehiculelor și motocicletelor, au crescut (+49,45%) în anul 2018, raportat la valoarea indicatorului din anul 2014 și au scăzut (-33,31%) raportat la valoarea indicatorului din anul 2008.

Investițiile brute în unitățile locale în sectorul comerț , repararea autovehiculelor și motocicletelor au crescut cu 312 milioane lei față de valoarea din 2014. Cu excepția județului Gorj, unde investițiile brute în unitățile locale active în domeniu au scăzut (-32 milioane lei), creșteri ale indicatorului s-au înregistrat în toate județele.

***Concluzie:* Valoarea indicelui capacității de dezvoltare =**

-1, dacă evoluția indicatorului este preponderent negativă pe perioada analizată

0, dacă evoluția indicatorului este constantă (variație de +/- 5% în 2018 față de valoarea din 2014) pe perioada analizată)

+1, dacă evoluția indicatorului este preponderent pozitivă pe perioada analizată

|  |  |
| --- | --- |
|  | **Valoarea indicelui de capacitate de dezvoltare (ICD)** |
| **Dolj** | +1 |
| **Gorj** | -1 |
| **Mehedinți** | +1 |
| **Olt** | +1 |
| **Vâlcea** | +1 |

## III. Evaluarea competitivității

### III.1. Importanța sectorului pentru dezvoltarea locală / regională (ISD)

|  |  |  |  |  |  |
| --- | --- | --- | --- | --- | --- |
|  | **Foarte redusă** | **Redusă** | **Medie** | **Mare** | **Foarte mare** |
| **Dolj** |  |  |  | 1 |  |
| **Gorj** |  |  |  | 1 |  |
| **Mehedinți** |  |  | 0 |  |  |
| **Olt** |  |  |  | 2 |  |
| **Vâlcea** |  |  |  |  | 3 |
| **Sud Vest Oltenia** |  |  |  | **1,4** |  |

\* Foarte redusă (-2) : dacă IP + IVA + ICD = -3

\* Redusă (-1): dacă IP + IVA + ICD = -2 sau -1

\* Medie (0): dacă IP + IVA + ICD = 0

\* Mare (+1): dacă IP + IVA + ICD = +1 sau +2

\* Foarte mare (+2): dacă IP + IVA + ICD = +3

***Concluzie:* Importanța sectorului pentru dezvoltarea locală / regională = 1,4**[[1]](#footnote-1)

\* Foarte redusă: dacă importanța sectorului < -2

\* Redusă: dacă - 2<= importanța sectorului < -1

\* Medie: dacă -1 <= importanța sectorului <=1

\* Mare: dacă 1< importanța sectorului <=2

\* Foarte mare: dacă importanța sectorului >2

### III.2. Potențialul competitiv (PC)

a. Există mărci sau brevete înregistrate?

🞏 DA; x NU; 🞏 Nu există informații

b. Care este piața de desfacere a produselor/serviciilor generate de agenții economici încadrați în această secțiune CAEN?

X La nivel național; 🞏 La nivel internațional; 🞏 Nu există informații

***Concluzie:* Potențialul competitiv = 0**

-1, dacă nu există informații pentru nicio întrebare

0, dacă nu există mărci și brevete înregistrate iar piața de desfacere este la nivel național

+1, dacă nu există mărci și brevete înregistrate iar piața de desfacere este la nivel internațional **sau** dacă există mărci și brevete înregistrate iar piața de desfacere este la nivel național/internațional

### III.3. Potențialul inovativ (PI)

-1, dacă nu există dovezi ale unor investiții pentru cercetare-dezvoltare în sector (institute de cercetare, companii care activează în domeniu și care derulează activități CDI)

0, dacă există doar institute de cercetare sau doar companii care activează în domeniu și care derulează activități CDI

+1, dacă există investiții pentru cercetare-dezvoltare în sector (există atât institute de cercetare cât și companii care activează în domeniul și derulează activități de CDI)??

***Concluzie:* Potențialul inovativ = -1**

### III.4. Potențialul de antrenare a dezvoltării în economia locală/regională (PADE)

-1, dacă nu există clustere care activează în domeniu, nici colaborare între mediul academic și agenții economici care activează în sector

0, dacă există un cluster cu specializare în domeniul **sau** colaborare între mediul academic și agenții economici care activează în sector

+1, dacă există cel puțin un cluster cu specializare în domeniu **și** colaborare între mediul academic și agenții economici care activează în sector

***Concluzie:* Potențialul de antrenare a dezvoltării în economia locală/regională = -1**

### III.5. Concluzii privind caracterul competitiv al sectorului

🞏 Sectorul nu este competitiv dacă:

ISD + PC + PI + PADE = <=-3

🞏 Sectorul nu este competitiv, dar pot fi implementate măsuri de dezvoltare:

-3 <= ISD + PC + PI + PADE <= 0

**X = -0,6 - Sectorul nu este competitiv, dar pot fi implementate măsuri de dezvoltare**

🞏 Sectorul prezintă anumite avantaje competive care pot fi valorificate și dezvoltate în viitor:

0 <= ISD + PC + PI + PADE <= +3

🞏 Sectorul este competitiv dacă ISD + PC + PI + PADE = >= +3

1. Calculat ca medie aritmetică a indicelui de competitivitate aferent fiecărui județ [↑](#footnote-ref-1)